blæstkøling
Blæstkøling er en industriel metode til afkøling af fødevarer. Tilsvarende anvendes mekanisk luftcirkulation omkring fødevaren under indfrysning for at sikre hurtigt temperaturfald, hvorved bakterievækst og andre kvalitetsforringelser bliver bremset mere effektivt. Blæstkøling og blæstfrysning kan dog resultere i udtørring af produktoverfladen for uemballerede produkter, se frysebrænding. Andre og mere skånsomme afkølingsmetoder er baseret på anvendelse af flydende nitrogen til hurtig nedkøling.